Държавен вестник, бр. 64, 2010 г., стр. 81

БРОЙ  64	
Д Ъ Р Ж А В Е Н  В Е С Т Н И К 	
СТР.  81  
2. съгласуване и/или изготвяне на пакет 
документи и проекти на решения на Минис­
терския съвет на Република България или 
проекти на закони на Народното събрание за 
одобряване, утвърждаване, присъединяване към 
или ратифициране на международни договори;
3. съгласуване или изготвяне на проекти на 
актове на Министерския съвет на Република 
България и на Народното събрание, както и 
на министъра на отбраната за разрешаване 
изпращането на български въоръжени сили 
извън територията на страната и преминава­
нето и пребиваването на чуждестранни или 
съюзнически въоръжени сили на територията 
на страната;
4. даване на становища по международни 
договори, изготвени от други министерства и 
ведомства;
5. изготвяне и даване на становища по 
нормативни актове в областта на отбраната, 
съдържащи международен елемент;
6. правно осигуряване на международни 
военни учения и тренировки на територията на 
страната и извън нея с участието на български 
въоръжени сили;
7. даване на становища и консултации по 
прилагане на международното публично право 
в областта на отбраната и въоръжените сили, 
включително и във връзка с членството на Ре­
публика България в НАТО и Европейския съюз;
8. осъществяване на координационни връзки 
с административните звена на Министерството 
на отбраната, с Министерството на външните 
работи и останалите министерства и ведомства 
по международноправни въпроси;
9. изготвяне на сравнително-правни анализи 
по въпросите на отбраната и въоръжените сили 
във връзка с международното сътрудничество 
в тези области.
Чл. 46. (1) Проектите на международни до­
говори се изготвят от работни групи, в които 
участват експерти от отдел „Международно 
право“ в дирекция „Правно-нормативна дей­
ност“ – МО, и представители на други звена 
от Министерството на отбраната, Българската 
армия и структурите на пряко подчинение на 
министъра на отбраната съобразно предмета 
на договора.
(2) Експерти от отдел „Международно право“ 
участват в състава на делегации от Минис­
терството на отбраната, както и в съвместни 
делегации с други министерства и ведомства с 
мандат за преки преговори или предварителни 
разговори, консултации или инициативи по 
всички въпроси, свързани с реализиране на пра­
вителствената политика в областта на отбраната 
и въоръжените сили, касаещи подготовката на 
международноправни актове.
Чл. 47. Проектите на актове на Народното 
събрание и на Министерския съвет, свързани с 
международното военно сътрудничество или с 
изпращане на български въоръжени сили извън 
територията на страната или пребиваване или 
преминаване на чужди и/или съюзнически 
въоръжени сили на територията на страната, 
чийто вносител е Министерството на отбраната, 
се изготвят по реда на чл. 15.
Чл. 48. Становищата на министъра на 
отбраната по международни договори и по 
нормативни актове в областта на отбраната, 
съдържащи международен елемент, изготвени от 
други министерства и ведомства, се изготвят от 
отдел „Международно право“ по реда на чл. 21.
Чл. 49. Проекти на актове на министъра на 
отбраната, свързани с международното сътруд­
ничество в областта на отбраната и въоръжените 
сили, се изготвят по реда на чл. 15 – 17.
Раздел VІ
Правно осигуряване на собственост 
Чл. 50. Правното осигуряване на собственост­
та на Министерството на отбраната включва:
1. подготовка на становища по проекти на 
решения по Закона за държавната собственост 
и участие в комисии по този закон;
2. участие в комисии за провеждане на 
процедури, свързани с управлението и/или раз­
пореждането с имоти – държавна собственост, 
в управление на Министерството на отбраната, 
подготовка на становища и съгласуване за 
законосъобразност на съответните актове на 
министъра на отбраната;
3. съгласуване за законосъобразност проек­
тите за заповеди на министъра на отбраната по 
чл. 80а от Закона за държавната собственост; 
4. участие в междуведомствени работни групи 
и комисии като представител на Министерство­
то на отбраната по въпроси от вещноправен 
характер, свързани с имоти и вещи – държавна 
собственост в управление на Министерството 
на отбраната; 
5. изготвяне на искови молби, жалби, въз­
ражения, отговори на искови молби, отговори 
на жалби и други документи по съдебни дела, 
свързани със защитата на държавната соб­
ственост в управление на Министерството на 
отбраната;
6. осъществяване на процесуално предста­
вителство по заведени от и срещу Министер­
ството на отбраната дела с вещноправен и 
облигационен характер, свързани с имоти и 
вещи – държавна собственост в управление на 
Министерството на отбраната; 
7. подготовка на становища за законосъо­
бразност по проекти на заповеди на министъра 
на отбраната, свързани с управлението и раз­
пореждането с имоти и вещи, в управление на 
Министерството на отбраната;
8. предприемане след сезиране на необходи­
мите правни действия за събиране на вземанията 
на Министерството на отбраната с вещноправен 
и облигационен характер;